امریکا د طالبانو د ځینو غړو سره د خبرو پلوي کوي
هلری کلینتن وایي له هغو کسانو سره چې د مفکورې نه بلکې د بې وسی او بې وزلې له امله د ترورستانو سره یو ځای شوي دي، هغوې ته باید د پریکړې
هیلري کلنټن دا خبرې په هاگ کې د جمهور رئیس حامد کرزي د وینا نه وروستې وکړې. د افغانستان جمهور رئیس حامد کرزي د اتیاوو هیوادونو او نړیوالو ارگانونو د استازو په غونډه کې وویل چې افغانستان له یو حساس پړاو نه تیريږي او نړیوال نور د ترورستانو ځالې نه شي زغملی. د افغانستان جمهور رئیس حامد کرزي په یوه ورځنی غونډه کې د افغانستان د موجوده حالاتو او د راتلونکې پلانونو په اړه گډونوالو ته وویل چې افغانستان په تیرو اوو کلونو ډیر پرمختگ کړی دی خو نړیواله ټولنه باید دهیواد د امنیتي ځواکونو په تقویه کولو کې مرستې وکړې. جمهور رئیس وویل چې د ترورزم سره د مقابلې لپاره تر ټولو مطمعنه او کم مصرف لار د افغان ځواکونو روزل دي. نن د سه شنبې په ورځ د هالنډ د هاگ په ښار کې شا او خوا اویا هیوادونه او د ملگرو ملتونو عمومي منشي او نړیوالې ادارې په افغانستان کې د ثبات، راتلونکې تگلارې او د نړیوالو د ستراتیژی په اړه غونډه کوي. که څه هم دا غونډه د افغانستان سره د مالي مرستې لپاره نه ده جوړه شوي خو د امریکا د بهرنیو چارو زیرې اعلان وکړ چې امریکا به د افغانستان د راتلونکو انتخاباتو سره څلویښت ملیونه ډالره مرسته وکړې. اروپایي هیوادونو هم د انتخاباتو، د پولیسو د روزنې او د راتلونکو دوو کالو د پرمختیایي چارو لپاره د ٧٩ میلیونه ډالرو اعلان وکړ. په افغانستان کې د سیاسي او ټولنیز ثبات د ټینگښت لپاره دپلوماسي او ملکي بیارغاونه هم باید د پوځي عملیاتو سره مل شي. دا خبره په هاگ کې د افغانستان په اړه د نړیوال کنفرانس د پیلیدو نه څو شیبې وړاندې د امریکا د بهرنیو چارو وزیرې هیلري کلنټن وکړه. د هالند د بهرنیو چارو وزیر د میرمن کلنټن سره په گډ خبري کنفرانس کې د دپلوماسی او بیارغاونې پر چارو ټینگار وکړ. د تیرې جمعې په ورځ د امریکا جمهور رئیس بارک اوباما وویل چې د اولس زره ځواکونو سربیره به څلور زره ځانگړي روزونکې د افغانستان د اردو د تقویه کولو او سلگونه نور ملکي دپلوملتان او مسلکي خلک د بیارغاونې د پروسې د گړندی کولو لپاره افغانستان ته ولیږي.